مولانا خلیل الرحمن صاحبؒ( خلیفہ حضرت حاجی امداد اللہ مہاجرمکیؒ ) جوپہلے ہندوتھے اور دین واسلام سے ناواقف احکام شریعت وطریقت سے ناآشنا ،قرآن وسنت کی تعلیمات سے لاعلم خالص ہندومذہب رکھتے تھے …اللہ رب العزت نے انھیں دین کے سمجھنے اورپرکھنے کی توفیق بخشی تو انھوں نے بہت قریب سے اسلام اوراسلامیات کا مطالعہ کیا اور پھرانہوں نے محسوس کیا کہ دین محمدی ہی سچامذہب ہے چنانچہ آپؒ نے اسلام قبول کر لیا ( اور خلیل الرحمن اسلامی نام تجویز ہوا)اسلام لانے کی وجہ سے بہت سی مشکلات سے دوچارہونا پڑا،ہاتھوں میں بیڑیاں اورپیروں ہتھکڑیاں ڈالی گئیں اوربند کوٹھریوں میں قیدکئے گئے ،بھوکے اورپیاسے رکھے گئے،طرح طرح کی ایذائیں پہنچائی گئیں لیکن آپ کے پائے ثبات میںجنبش نہ آئی،آپ کی پریشانیوں اورکلفتوں کو سن کر حضرت مولانا مفتی سعادت علی ؒ،حضرت مولانا محمد قاسم نانوتوی ؒ اور مولانا فیض الحسن سہارنپوریؒ بغرض ملاقات روڑکی کا سفر طے فرمایا ،خود مولانا خلیل الرحمن لکھتے ہیں ۔
Entity: محمد قاسم نانوتوی — Type: /person/author, /person